[{"text_idx": "#000001", "text": "Wrth i\u2019r cyntaf o dri phenwythnos gw\u0302yl y banc ym mis Mai eleni agosa\u0301u, hoffai\u2019r Awdurdod atgoffa ymwelwyr i barchu\u2019r Parc Cenedlaethol a\u2019i gymunedau, ac i gymryd camau i sicrhau bod eu hymweliadau yn rhai diogel a hwyliog."}, {"text_idx": "#000002", "text": "Gall gwyliau banc yn Eryri fod yn hynod o brysur ac mae\u2019r Awdurdod am wneud yn siwr bod ymwelwyr yn paratoi eu hymweliadau o flaen llaw, yn enwedig ar o\u0302l achosion o barcio anghyfrifol ac anghyfreithlon ym Mhen y Pass ac Ogwen dros y Pasg."}, {"text_idx": "#000003", "text": "Mae awdurdodau lleol a sefydliadau cymunedol wedi gweithio mewn Partneriaeth dros y gaeaf i gynyddu gwasanaethau yn y Parc Cenedlaethol dros dymor ymwelwyr 2023."}, {"text_idx": "#000004", "text": "Mae ap Parcio Eryri yn adnodd defnyddiol newydd er mwyn i\u2019r cyhoedd wneud penderfyniadau synhwyrol ynghylch pa ardal o\u2019r Parc Cenedlaethol y maent am ymweld a\u0302 hi. Mae\u2019r ap yn darparu gwybodaeth gyfredol am fannau gwag ym meysydd parcio\u2019r Awdurdod, gan alluogi ymwelwyr i gynllunio eu teithiau\u2019n fwy effeithiol."}, {"text_idx": "#000005", "text": "Mae gwasanaethau bws y T10, Bws Ogwen a Sherpa\u2019r Wyddfa yn ffyrdd cynaladwy o deithio a mwynhau harddwch Yr Wyddfa ac Ogwen dros benwythnosau gw\u0302yl y banc, gan leihau tagfeydd ac effeithiau ceir ar yr amgylchedd. Gall parcio anghyfreithlon yn y ddau leoliad arwain at gosbau gan yr Awdurdodau perthnasol."}, {"text_idx": "#000007", "text": "Yn ogystal a\u0302 hyn, byddant yn cynnig cyngor a gwybodaeth leol arbenigol am y Parc Cenedlaethol i bawb fydd yn ymweld a\u0302\u2019r ardal. Mae Awdurdod y Parc Cenedlaethol yn hynod ddiolchgar o\u2019r gwirfoddolwyr hyn am eu hymroddiad parhaus i warchod y rhan anhygoel hyn o\u2019r byd."}, {"text_idx": "#000009", "text": "\u201c\u2019Da ni am i bawb fwynhau eu hunain yn Eryri, trwy gynllunio o flaen llaw a dilyn cyngor, gall ymwelwyr sicrhau y bydd y penwythnos gw\u0302yl banc hwn yn llwyddiant i bawb."}, {"text_idx": "#000010", "text": "Dylai ymwelwyr ag Eryri fod a\u0302 chynllun wrth gefn rhag ofn y bydd y man mae\u2019n nhw\u2019n dymuno ymweld ag o yn rhy brysur. Gall prysurdeb rhai ardaloedd achosi prinder llefydd parcio a mwy o dagfeydd."}]